"Зсоциалтә ҭагылазаашьа уашәшәыроу аҭаацәарақәа рыцхырааразы ҳусураҟны раԥхьатәи ашьаҿақәа аныҟаҳҵоз, ииашаны, ҳӷәы былуан ҳахьнеиуаз аҭаацәарақәа рынхашьа-рынҵышьа анаҳбалак. Ҳапрограмма инақәыршәаны, ҩышықәса-хышықәса рыҩнуҵаҟа, ацхыраара ҟаҳҵон - фатәыла. Иахьазы уи ҳаҟәыҵырц ҳаӡбеит. Афонд аԥҵаҩцәа ҳаизаны иазыҳаӡбеит афатә рыҭара акәымкәа, усурҭа ҭыԥла реиқәыршәарахь ҳаиасырц, ус ҳбеит абри ираҳҭоз ацхыраара иашьцылазшәа, рхы иацымхраауашәа. Ирацәаҩуп аԥхын аамҭазы усурҭа ҭыԥла еиқәҳаршәаз, иҟоуп аԥсшьарҭа ҭыԥқәа аусуцәа ахьырҭаху, ус акырџьара, ари аус ҽааны иацаҳҵоит. Иахьазы проектк ҳаҿуп -ақыҭаҟны акәты ааӡара иадҳәалахо, уи жә-ҭаацәарак алахәуп", - иҳәеит Аргәын.
Иаҳа инеиҵыхны адырраҭара "Коӷониаԥҳа лымҩаду" шәазыӡырҩы арадио Sputnik Аԥсны аефир аҟны асааҭ 18:00 рзы.
Иара убас шәаԥхьар ҟалоит: